הבחירות הכלליות בגרמניה 2021

הבחירות הכלליות בגרמניה הן הבחירות לבונדסטאג שנערכו ב-26 בספטמבר 2021. באותו יום התקיימו גם בחירות במדינות הפדרליות הבאות: ברלין ומקלנבורג-מערב פומרניה, בהן בחרו את הלנדטאגים שלהם. הקנצלרית המכהנת אנגלה מרקל הכריזה כי תפרוש מהחיים הפוליטיים לאחר הבחירות. בבונדסטאג לפחות 598 חברים הנבחרים לתקופת כהונה בת ארבע שנים. 299 חברים נבחרים אישית לפי מחוזות. ולפחות עוד 299 על פי רשימות המפלגה הארציות בתפוצה יחסית. בכך הבוחר מצביע פעם אחת עבור המועמד ופעם שנייה עבור המפלגה. ראשית נכנסים לפרלמנט הנבחרים שנבחרו אישית. אחר כך נוספים נבחרים לרשימה הארצית, כך שמספר הנבחרים הכולל למפלגה יתאים לאחוז הבוחרים שבחרו בה (ברשימות האזוריות והארציות יחד). במקרה שהאחוז הכולל שקבלה מפלגה נמוך מהאחוז שמייצג מספר הנבחרים האישיים - לא מתבטלת בחירתם האישית והם נשארים בפרלמנט (בהתאם לרצון הבוחר). ובשל כך מספר הנבחרים בפרלמנט גדל מעבר ל-598. בנוסף לכך, מספר החברים בפרלמנט גדל עוד יותר, על ידי הוספת נבחרים לרשימות הארציות של המפלגות האחרות במטרה לאזן ולהחזיר את הייצוג היחסי של כל מפלגה לאחוז הבוחרים שבחר בה (שוב כדי לממש את רצון הבוחר). מפלגה שלא תזכה לפחות ל-5% מקולות הבוחרים לא תיכנס לבונדסטאג, אלא אם זכתה לפחות בשלושה נציגים בבחירות האישיות או הוכרה כמפלגת מיעוט. בבחירות 2017, המפלגה הנוצרית-דמוקרטית הגרמנית נותרה המפלגה הגדולה ביותר חרף צמצום בכוחה, המפלגה הסוציאל-דמוקרטית ספגה את השפל הגדול ביותר בתולדותיה מאז 1945, בעוד מפלגת הימין "אלטרנטיבה לגרמניה" נכנסה לראשונה לפרלמנט של הרפובליקה הפדרלית עם 95 מושבים. נכון לינואר 2021, המפלגות המרכיבות את הקבינט של גרמניה הן המפלגה הנוצרית-דמוקרטית, המפלגה הסוציאל-דמוקרטית והמפלגה הנוצרית-סוציאלית בבוואריה. העומדת בראש קבינט זה היא אנגלה מרקל מהמפלגה הנוצרית-דמוקרטית וסגנה הוא אולף שולץ מהמפלגה הסוציאל-דמוקרטית. מרקל הודיעה כי תתפטר מתפקידה כקנצלרית גרמניה ומנהיגת המפלגה הנוצרית-דמוקרטית הגרמנית. המועמדת המועדפת על מרקל להנהגת המפלגה הייתה אנגרט קראמפ-קארנבאואר. עם זאת, קראמפ-קארנבאואר התקשתה לאחד את הפלגים הליברלים והשמרניים של המפלגה ובפברואר 2020 היא הודיעה על כוונתה לפרוש מהמירוץ על ראשות המפלגה. ועידה של המפלגה לבחירת מנהיג שנערכה בינואר 2021, כאשר ארמין לאשט, ראש הממשלה של מדינת נורדריין-וסטפאליה זכה בתמיכה של כ-52.8% מקולות הנציגים. גם במפלגה השנייה בקואליציה, המפלגה הסוציאל-דמוקרטית של גרמניה הייתה תחושה של חוסר יציבות מנהיגותית, באפריל 2018 המפלגה בחרה באנדריאה נאלס להיות מנהיגת המפלגה. עם זאת. נאלס לא הצליחה לשפר את מצבה העגום של המפלגה וחטפה ביקורת רבה ממפלגת הירוקים. נאלס התפטרה ביוני 2019. באוגוסט 2020 מינתה המפלגה את אולף שולץ למועמד לתפקיד הקנצלר לקראת הבחירות בספטמבר 2021. בנוסף לכך גם במפלגת די לינקה נרשמו שינויים בהנהגה כאשר קטיה קיפינג וברנד ריקסינגר התפטרו לאחר תשע שנים כמנהיגים משותפים של המפלגה. את מקומם ירשו ג'נין ויסלר וסוזאנה הניג וולסו שנבחרו בוועידה שנערכה בפברואר 2021. ויסלר נחשבת כחלק מהאגף היותר שמאלני של המפלגה ואילו הניג וולסו נחשבת כחלק מהאגף המתון יותר של די לינקה. את רשימת המפלגה בבחירות מובילים ויסלר ודיטמר בארטש. מפלגת הירוקים מינתה שני מנהיגים משותפים בינואר 2018 אנאלנה ברבוק ורוברט האבק ולאחר בחירתם עלתה המפלגה בסקרים. מפלגת אלטרנטיבה לגרמניה החליטה שאליס ויידל, יו"רית הסיעה בבונדסטאג וטינו כרופאלה, יו"ר המפלגה, יובילו את המפלגה בבחירות הקרובות, המפלגה מתמודדת עם מאבק בין הפלג ה"שמרני" לפלג ה"לאומני" שלה. המפלגה הדמוקרטית החופשית החליטה שכריסטיאן לינדנר ימשיך להוביל את המפלגה גם בבחירות הללו. התוצאות הסופיות: הנוצרים הדמוקרטים קיבלו את המספר המושבים הנמוך ביותר מאז ייסוד המפלגה. אלטרנטיבה לגרמניה קיבלה פחות קולות מאשר ב-2017 אבל ניצחה בסקסוניה ובתורגיניה. הבהרה: המידע בוויקיפדיה נועד להעשרה בלבד ואינו מהווה אישור לִתְקֵפוּת סקרי בחירות כמידע עובדתי. קואליציית רמזור מדיה וקבצים בנושא הבחירות הכלליות בגרמניה 2021 בוויקישיתוף אתר האינטרנט הרשמי של הבחירות הכלליות בגרמניה 2021 (בגרמנית) אסף אוני, ‏סוף עידן מרקל: אלה המועמדים לתפקיד החזק ביותר באירופה, באתר גלובס, 18 באוגוסט 2021 אסף אוני, ‏הסקרים מציגים גרמניה מפוצלת. המדינה בדרך ל"קואליציית אבטיח"?, באתר גלובס, 6 בספטמבר 2021 גיא אלסטר‏, מי יחליף את מרקל? יום לפני הבחירות בגרמניה, המרוץ עדיין פתוח, באתר וואלה, 25 בספטמבר 2021 אייל להמן, אחרי 16 שנה: גרמניה תבחר היום מחליף למרקל, באתר ynet, 25 בספטמבר 2021 הצעירים בחרו ירוק: הקאמבק של השמאל בגרמניה והתרסקות מפלגת השלטון, באתר ynet, 27 בספטמבר 2021 עידית זלטנרייך, מורשת מרקל: הבחירות המחישו - החברה הגרמנית היא לא מה שהיתה לפני 15 שנה, באתר הארץ, 27 בספטמבר 2021 "Election to the 20th German Bundestag on 26 September 2021". The Federal Returning Officer. אורכב מ-המקור ב-18 במרץ 2021. נבדק ב-2021-03-18. {{cite web}}: (עזרה) SPIEGEL, DER. "Bundestagswahl soll am 26. September 2021 stattfinden - DER SPIEGEL - Politik". www.spiegel.de (בגרמנית). אורכב מ-המקור ב-4 בפברואר 2021. נבדק ב-2020-11-25. {{cite web}}: (עזרה) "Wahlen in Deutschland". www.election.de. אורכב מ-המקור ב-13 ביולי 2019. נבדק ב-2021-02-21. {{cite web}}: (עזרה) "Who are the rivals to lead Germany after Chancellor Merkel?". BBC News (באנגלית בריטית). 2021-04-20. נבדק ב-2021-04-22. "Annegret Kramp-Karrenbauer elected to succeed Merkel as CDU leader". POLITICO. 2018-12-07. אורכב מ-המקור ב-10 בינואר 2021. נבדק ב-2019-07-18. {{cite web}}: (עזרה) "Annegret Kramp-Karrenbauer to quit as CDU leader amid far-right 'firewall' row". The Guardian. 10 בפברואר 2020. אורכב מ-המקור ב-9 בינואר 2021. נבדק ב-11 בפברואר 2020. {{cite web}}: (עזרה) "Parteitag: Nahles mit 66 Prozent zur SPD-Chefin gewählt". tagesschau.de (בגרמנית). 2018-04-22. אורכב מ-המקור ב-2018-04-22. נבדק ב-2020-11-23. Schwartz, Madeleine (2018-04-22). "Andrea Nahles: German SPD's last hope". POLITICO (באנגלית אמריקאית). אורכב מ-המקור ב-30 באוקטובר 2020. נבדק ב-2020-11-23. {{cite web}}: (עזרה) "Left and loud". Der Spiegel. 27 בפברואר 2021. אורכב מ-המקור ב-27 בפברואר 2021. נבדק ב-27 בפברואר 2021. {{cite web}}: (עזרה) Antonio Voce and Seán Clarke, German election 2021: full results and analysis, the guardian, ‏Mon 27 Sep 2021 06.14 BST